cyanic-selkie/wikianc huggingface dataset:
আদর্শ অভিকর্ষ বল
ইতিহাস
"মহাকর্ষজ প্রমাণ ত্বরণ হবে আন্তর্জাতিক ব্যুরোতে (প্যাভিলন দ্য ব্রিতেউই এর পাশাপাশি) রক্ষিত ১.০০০৩৩২২ দ্বারা বিভক্ত মহাকর্ষজ ত্বরণের সমান। সমুদ্রপৃষ্ঠে ৪৫° অক্ষাংশ রূপান্তর করতে এই তাত্ত্বিক সহগের প্রয়োজন হয়।"
এখন আন্তর্জাতিক ব্যুরো তে প্রমাণ বা আদর্শ অভিকর্ষ বলের জন্য একটি সংখ্যাসূচক মান পাওয়া দরকার। এই দায়িত্বটি ফরাসি সেনাবাহিনীর ভৌগোলিক পরিষেবার গিলবার্ট আতিয়েন ডেফর্জেসকে দেওয়া হয়েছিল। ১৮৮৮ সালের মার্চ এবং এপ্রিল মাসে নেওয়া পরিমাপের উপর ভিত্তি করে তিনি যে মান খুঁজে পান তা হ'ল ৯.৮০৯৯১(৫) মি⋅সে−২।
এই ফলাফলটি প্রমাণ বা আদর্শ অভিকর্ষ বলের মান নির্ধারণের ভিত্তি গঠন করে যা আজও ব্যবহৃত হচ্ছে। ১৯০১ সালে অনুষ্ঠিত তৃতীয় ওজন ও পরিমাপের বিষয়ে সাধারণ সম্মেলন এর একটি গৃহীত  প্রস্তাবে  ঘোষিত হয়:
"পৃথিবীর আদর্শ অভিকর্ষ বলের জন্য আন্তর্জাতিক ওজন ও পরিমাপ পরিষেবা গৃহীত মানটি ৯৮০.৬৬৫ সেমি/সে২ যা কিছু কিছু দেশের নিয়ামক সংস্থা ইতিমধ্যেই গ্রহণ করে নিয়েছে।"
১৮৮৭ সিআইপিএম ঘোষণাপত্রে
এর জন্য গৃহীত সংখ্যাসূচক মানটি সিজিএস পদ্ধতিতে ডিফর্জেসের ফলাফলে প্রাপ্ত মান - ৯৮০.৯৯১ সেমি⋅সে−২ দ্বারা ভাগ করে তারপর একাধিক সংখ্যার পরিবর্তে ফলাফলের অনিশ্চয়তা নিশ্চত করতে প্রচলিত - ১.০০০৩৩২২ দ্বারা পাওয়া যায়।
দস্তানাবাক্স
একটি দস্তানাবাক্স হল একটি সিল করা পাত্র যা এমন বিভিন্ন বস্তুকে নিয়ে কাজ করার সুযোগ দেয় যার জন্য একটি ভিন্ন বায়ুমণ্ডল প্রয়োজন। দস্তানাবাক্সের পাশে তৈরি দস্তানাগুলো এমনভাবে সাজানো থাকে যাতে ব্যবহারকারী তাদের হাত দস্তানার মধ্যে ঢুকাতে পারে এবং নিরাপত্তাবাধা না ভেঙে বাক্সের ভিতরে কাজ করতে পারে। বাক্সটির অংশবিশেষ বা পুরোটাই সাধারণত স্বচ্ছ হয় যাতে ব্যবহারকারী দেখতে পায় কী কার্যক্রম করা হচ্ছে। দস্তানাবাক্স দুই প্রকার। প্রথমটি একজন ব্যক্তিকে বিপজ্জনক পদার্থের সাথে কাজ করার সুযোগ দেয়, যেমন তেজস্ক্রিয় পদার্থ বা সংক্রামক রোগের এজেন্ট, এবং দ্বিতীয়টি এমন পদার্থকে নিয়ে কাজ করার সুযোগ দেয় যাকে আর্গন বা নাইট্রোজেনের মতো উচ্চমাত্রায় নিষ্ক্রিয় বায়ুমণ্ডলের মধ্যে রাখতে হয়। দস্তানাবাক্স বায়ুশূন্য পাত্রে কোনো বস্তুকে নিয়ে কাজ করার ক্ষেত্রেও ব্যবহার করা যায়। থাম্ব| প্রোরেস দস্তানাবাক্স দ্বি-পার্শ্বীয় অপারেশন
১৫৫২
১৫৫২ গ্রেগরীয় বর্ষপঞ্জির একটি অধিবর্ষ।
দস্তানাবাক্স
নিষ্ক্রিয় বায়ুমণ্ডলে কাজ
একটি দস্তানাবাক্সে গ্যাসকে একাধিক বিশুদ্ধিকরণ যন্ত্রের মাধ্যমে পাম্প করা হয়, যা গ্যাস থেকে দ্রাবক, জল এবং অক্সিজেন অপসারণ করে। তামা ধাতু (বা অন্য কোনো সূক্ষ্মভাবে বিভক্ত ধাতু) সাধারণত অক্সিজেন অপসারণ করতে ব্যবহৃত হয়, এই অক্সিজেন অপসারণ কলামটিকে সাধারণত এটির উত্তপ্ত অবস্থায় এটির মধ্য দিয়ে একটি হাইড্রোজেন / নাইট্রোজেন মিশ্রণ প্রবাহিত করার মাধ্যমে পুনরুৎপাদন করা হয়: গঠিত জল অতিরিক্ত হাইড্রোজেন ও  নাইট্রোজেন সহ বাক্সের বাইরে চলে যায়। আণবিক চালনী ব্যবহার করে এর ছিদ্রগুলিতে জল শোষণ করে অপসারণ করা একটি সাধারণ প্রক্রিয়া। এই ধরনের বাক্স জৈব-ধাতব রসায়নবিদরা প্রায়ই এক পাত্র থেকে অন্য পাত্রে শুকনো কঠিন পদার্থ স্থানান্তর করতে ব্যবহার করেন।
বায়ু সংবেদনশীল কাজের জন্য দস্তানাবাক্স ব্যবহার করার একটি বিকল্প হল একটি শ্লেঙ্ক লাইন ব্যবহার করে শ্লেঙ্ক পদ্ধতি ব্যবহার করা। দস্তানাবাক্সে কাজ করার একটি অসুবিধা হল, জৈব দ্রাবকসমূহ প্লাস্টিকের সিলগুলিতে আক্রমণ করবে। ফলস্বরূপ, বাক্সটি ফুটো হতে শুরু করবে এবং তারপরে জল এবং অক্সিজেন বাক্সে প্রবেশ করতে পারে। গ্লাভবক্সের আরেকটি অসুবিধা হল যে প্লাস্টিকের দস্তানার মধ্য দিয়ে অক্সিজেন এবং জল ছড়িয়ে পড়তে পারে। এছাড়াও, সমন্বয়কারী দ্রাবক, যেমন টেট্রাহাইড্রোফুরান এবং ডাইক্লোরোমেথেন, তামা অনুঘটকের সাথে অপরিবর্তনীয়ভাবে আবদ্ধ হতে পারে, যা এর কার্যকারিতা হ্রাস করে। দস্তানাবাক্স এবং অনুঘটকের জীবনকাল দীর্ঘায়িত করার একটি উপায় হলো দ্রাবক ব্যবহার করার সময় সঞ্চালন বন্ধ করা, তারপরে দ্রাবক সংক্রান্ত কাজ শেষ হলে পরিষ্কার করা।
নিষ্ক্রিয় বায়ুমণ্ডল দস্তানাবাক্সগুলোকে সাধারণত আশেপাশের বাতাসের চেয়ে বেশি চাপে রাখা হয়, যাতে কোনও আণুবীক্ষণিক ফুটো বাইরের বাতাসকে বেশি প্রবেশ করতে না দিয়ে বাক্স থেকে নিষ্ক্রিয় গ্যাস বের করে দেয়।
বিপজ্জনক উপকরণে কাজ
বর্তমানে নিষ্ক্রিয় রকি ফ্ল্যাট প্ল্যান্টে, যা প্লুটোনিয়াম ট্রিগার বা পিট তৈরি করতো, উৎপাদন ব্যবস্থার মধ্যে সংযুক্ত মরিচা রোধক ইস্পাতের দস্তানাবাক্সগুলি ৬৪ ফুট বা ২০ মিটার পর্যন্ত দৈর্ঘ্যের ছিল। এর মধ্যে এমন সরঞ্জাম ছিল যা ঢালাই করা এবং আকৃতিদানের মাধ্যমে ট্রিগার অংশগুলো তৈরি করতো। দস্তানাগুলো সীসার পাতযুক্ত ছিল। দস্তানাবাক্সগুলিতে ব্যবহৃত অন্যান্য উপকরণগুলির মধ্যে ছিল অ্যাক্রিলিক দেখার জানালা এবং কাঠের ফাইবার এবং প্লাস্টিকের সমন্বয়ে গঠিত বেনেলেক্স শিল্ডিং যা নিউট্রন বিকিরণ থেকে রক্ষা করতো। সীসা পাতযুক্ত দস্তানার পরিচালনা ছিল কঠিন কাজ।
তেজস্ক্রিয় কাজের জন্য কিছু দস্তানাবাক্স নিষ্ক্রিয় অবস্থায় থাকে, উদাহরণস্বরূপ, একটি নাইট্রোজেন-ভরা বাক্সে একটি আর্গন-ভরা বাক্স থাকে। গলিত লবণে তড়িৎ-রাসায়নিক পরীক্ষা করতে সক্ষম করার জন্য গ্যাসটিকে খুব বিশুদ্ধ রাখতে হয়, তাই আর্গন বাক্সটিকে একটি গ্যাস বিশুদ্ধিকরণ ব্যবস্থার মধ্যে রাখা হয়।
দস্তানাবাক্সকে জৈবিক বিজ্ঞানসমূহেও ব্যবহার করা হয় যখন অ্যানেরোব বা উচ্চ- জৈব নিরাপত্তা স্তরের রোগ সংক্রামক জীবাণু নিয়ে কাজ করা হয়।
বিপজ্জনক পদার্থের জন্য ব্যবহৃত দস্তানাবাক্সগুলো সাধারণত আশেপাশের বায়ুমণ্ডলের তুলনায় কম চাপে রক্ষণাবেক্ষণ করা হয়, যাতে আণুবীক্ষণিক ছিদ্রের ফলে বিপজ্জনক পদার্থ বহিঃপ্রবাহের পরিবর্তে বাইরের বায়ু ভেতরে প্রবাহিত হয়। বিপজ্জনক পদার্থের জন্য ব্যবহৃত দস্তানাবাক্সগুলি সাধারণত HEPA ছাঁকনিসমূহকে নিঃসরণের মধ্যে অন্তর্ভুক্ত করে, যাতে বিপত্তি না থাকে।
ক্রেগ সার্জেন্ট
ক্রেগ স্ট্যান্টন সার্জেন্ট (Craig Serjeant; জন্ম: ১ নভেম্বর, ১৯৫১) পশ্চিম অস্ট্রেলিয়ার নেডল্যান্ডস এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৭ থেকে ১৯৭৮ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া দলের প্রতিনিধিত্ব করেন ক্রেগ সার্জেন্ট। দলে তিনি মূলতঃ ডানহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
১৯৭৬-৭৭ মৌসুম থেকে ১৯৮২-৮৩ মৌসুম পর্যন্ত ক্রেগ সার্জেন্টের প্রথম-শ্রেণীর খেলোয়াড়ী জীবন চলমান ছিল। ১৯৭৬-৭৭ মৌসুমে ওয়েস্টার্ন অস্ট্রেলিয়ার পক্ষে ক্রেগ সার্জেন্টের প্রথম-শ্রেণীর ক্রিকেটে অভিষেক ঘটে। উদ্বোধনী মৌসুমেই যথেষ্ট সফলতার স্বাক্ষর রাখেন। ৬৬.৩৬ গড়ে ৭৩০ রান তুলেন। তন্মধ্যে, নিউ সাউথ ওয়েলসের বিপক্ষে ৮৯, পাকিস্তানি একাদশের বিপক্ষে ৮২, ভিক্টোরিয়ার বিপক্ষে ৫৪, কুইন্সল্যান্ডের বিপক্ষে ১৪০ ও সফররত এমসিসি’র বিপক্ষে ১০১ রানের ইনিংস খেলেছিলেন।
এ ধরনের দূর্দান্ত ক্রীড়াশৈলী বিশেষতঃ দুইটি সফররত দলের বিপক্ষে সাফল্য লাভের পরিপ্রেক্ষিতে ১৯৬৬ সালে অস্ট্রেলিয়া দলের সদস্যরূপে ক্রেগ সার্জেন্টকে মনোনীত করা হয়। দলের একগুচ্ছ তরুণ ব্যাটসম্যানদের মধ্যে তিনি অন্যতম ছিলেন। তন্মধ্যে, কিম হিউজ ও ডেভিড হুকস জ্যেষ্ঠ ছিলেন। অস্ট্রেলিয়া দলে কেমবলমাত্র দুইজন ব্যাটিংয়ে অভিজ্ঞ উদ্বোধনী ব্যাটসম্যান - রিক ম্যাককস্কার ও ইয়ান ডেভিস ছিলেন। ধারণা করা হয়েছিল যে, সার্জেন্টকে হয়তোবা তাদেরকে সহযোগিতা করার জন্যে অন্তর্ভুক্ত করা হয়েছে।
আন্তর্জাতিক ক্রিকেট
সমগ্র খেলোয়াড়ী জীবনে বারোটি টেস্ট ও তিনটি ওডিআইয়ে অংশগ্রহণ করেছেন ক্রেগ সার্জেন্ট। ১৬ জুন, ১৯৭৭ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৮ এপ্রিল, ১৯৭৮ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
অ্যাশেজ সিরিজ, ১৯৭৭
১৯৭৭ সালের অ্যাশেজ সফরের পূর্বে অস্ট্রেলিয়ার ব্যাটিংয়ের অবস্থান রিক ম্যাককস্কার, ইয়ান ডেভিস, গ্যারি কোজিয়ার, গ্রেগ চ্যাপেল, ডেভিড হুকস ও ডগ ওয়াল্টার্সকে ঘিরে রচিত হয়েছিল। তবে, সফরের শুরুতে কোজিয়ার ও ডেভিসের দূর্বল ক্রীড়াশৈলীর কারণে সার্জেন্টের ব্যাটিং উদ্বোধন করার সুযোগ আসে। আরুনডেলে ৬৫ রান তুলেন। কেন্ট ও সারের বিপক্ষে ৫৫ রান সংগ্রহ করেন।   সমারসেটের বিপক্ষে করেন ৫০ রান। এরপর এসেক্সের বিপক্ষে ৫৯ রান তুলেন। এ রানগুলো সংগ্রহকালে বেশ কয়েকটি ব্যাটিং উদ্বোধনে আসে। সার্জেন্ট অবশ্য নিচেরদিকে ব্যাটিংয়ের বিষয়ে আশাবাদ ব্যক্ত করেন। তবে, গ্রেগ চ্যাপেল মন্তব্য করেন যে, এ বিষয়ে তার কথা বলার অধিকার নেই।
বিশ্ব সিরিজ ক্রিকেট আয়োজনের পরিকল্পনা প্রকাশ করা হলে অস্ট্রেলিয়ার টেস্ট প্রস্তুতি আস্তাকুঁড়ে উপনীত হয়। চারজন খেলোয়াড়ের অন্যতম হিসেবে তিনি চুক্তিবদ্ধ হননি।
দুইটি একদিনের আন্তর্জাতিক খেলায় অংশগ্রহণের জন্যে ক্রেগ সার্জেন্টকে দলে অন্তর্ভুক্ত করা হয়।
টেস্ট অভিষেক
লর্ডসে সিরিজের প্রথম টেস্টে খেলার জন্যে আমন্ত্রিত হন। তিনি চার নম্বরে ব্যাটিংয়ে নামেন ও রিচি রবিনসন ব্যাটিং উদ্বোধনে নেমেছিলেন। প্রথম ইনিংসে ৮১ রান তুলে দলের সর্বোচ্চ রান সংগ্রাহক হলেও দ্বিতীয় টেস্টে ব্যর্থতার পরিচয় দেন। খেলাটি ড্রয়ে পরিণত হয়েছিল।
নটিংহ্যামশায়ারের বিপক্ষে ১৫৯ রান তুলে ক্রেগ সার্জেন্ট তার চমৎকার খেলার ধারা অব্যাহত রাখেন। এ সফরে স্বল্প কয়েকটি অস্ট্রেলীয় বিজয়ের এটি অন্যতম ছিল। ইয়র্কশায়ারের বিপক্ষে ৫৫ রান তুলেন। বিশ্ব সিরিজ ক্রিকেট খেলার জন্যে তাকে আমন্ত্রণ জানানোর কথা উন্মোচন করেন। তবে, তিনি এ চুক্তিতে স্বাক্ষর করেননি।
দ্বিতীয় টেস্টে দুইবারই ব্যর্থ হন ক্রেগ সার্জেন্ট। সফরের খেলাগুলোয় তার দূর্বল ব্যাটিং চিত্রের কারণে তৃতীয় ও চতুর্থ টেস্টে উপেক্ষার পাত্রে পরিণত হন।
এ সফর চলাকালে কুইন্সল্যান্ডের পক্ষে খেলার জন্যে ক্রেগ সার্জেন্টকে আমন্ত্রণ জানানো হয়। তবে, তিনি তা নাকচ করে দেন। পঞ্চম টেস্ট খেলার জন্যে ক্রেগ সার্জেন্টকে আমন্ত্রণ জানানো হয়। তিনি ইয়ান ডেভিসের পরিবর্তে উদ্বোধনী ব্যাটসম্যান হিসেবে মাঠে নামেন। তবে, শূন্য রানে বিদেয় নিতে হয় তাকে।
ভারতের মুখোমুখি
১৯৭৭-৭৮ মৌসুমের গ্রীষ্মকালের শুরুটা বেশ ভালোভাবে উপভোগ করেন। নিউ সাউথ ওয়েলসের বিপক্ষে ১২৯ রান তুলেন। কুইন্সল্যান্ডের বিপক্ষে করেন ১৪০ রান। এরপর সাউথ অস্ট্রেলিয়ার বিপক্ষে করেন ৬৩ রান।
তিনি শুধুমাত্র সফরকারী ভারত দলের বিপক্ষে খেলার জন্যে অস্ট্রেলিয়া দলের সদস্যরূপে প্রথম টেস্ট খেলার জন্যেই মনোনয়ন পাননি; বরঞ্চ বব সিম্পসনের নেতৃত্বাধীন দলের সহঃ অধিনায়কের মর্যাদা লাভ করেছিলেন। প্রথম টেস্টে জোড়া শূন্য রান করেন। ওয়েস্টার্ন অস্ট্রেলিয়ার পক্ষে উভয় ইনিংসেই সফররত ভারত দলের বিপক্ষে ব্যর্থ হন। এরপর দ্বিতীয় টেস্টেও দুইবার ব্যর্থতার পরিচয় দেন।
পরবর্তী দুই টেস্টে ক্রেগ সার্জেন্টকে দলে রাখা হয়। তৃতীয় টেস্টে ৮৫ রান তুলেন। পরবর্তীতে তিনি স্বীকার করেন যে, এটিই তার সেরা ইনিংস ছিল। তবে, দ্বিতীয় ইনিংসে ব্যর্থ হন এবং চতুর্থ টেস্টের উভয় ইনিংসও এর ব্যতিক্রম ছিল না। সিরিজের চূড়ান্ত টেস্টে বাদ পড়েন। তাসত্ত্বেও, ওয়েস্ট ইন্ডিজ সফরের জন্যে তাকে দলে রাখা হয়।
ওয়েস্ট ইন্ডিজ গমন
১৯৭৭-৭৮ মৌসুমে ওয়েস্ট ইন্ডিজে সফরের প্রথম প্রস্তুতিমূলক খেলায় ৬৩ রান করেন। তবে, দ্বিতীয় খেলায় শূন্য রানে বিদেয় নিতে হয়। ফলশ্রুতিতে, প্রথম টেস্টের জন্যে তাকে রাখা হয়নি। কিন্তু, শেষ মুহুর্তে রিক ডার্লিংয়ের অসুস্থতায় তাকে ব্যাটিং উদ্বোধনে রাখা হয়। তিনি ৩ ও ৪০ রান তুলেন। এরপর বার্বাডোসের বিপক্ষে ১১৪ রান করেন। তবে, দ্বিতীয় টেস্টের উভয় ইনিংসেই ব্যর্থতার পরিচয় দেন।
তৃতীয় টেস্টেও সার্জেন্টকে দলে রাখা হয়। প্রথম ইনিংসে শূন্য রান করলেও দ্বিতীয় ইনিংসে ১২৪ রান তুলে দলকে স্মরণীয় জয় এনে দেন। চতুর্থ টেস্টে ৪৯ ও ৪ রান তুলেন। এরপর পঞ্চম টেস্টে ২৬ ও অপরাজিত ৩২ রানের ইনিংস খেলেন।
খেলার ধরন
দীর্ঘদেহী, শক্তিধর লেগ সাইডের ব্যাটসম্যান হিসেবে ক্রেগ সার্জেন্ট প্রভূত সুনাম কুড়িয়েছেন। ওয়েস্টার্ন অস্ট্রেলিয়ার পক্ষে অভিষেক ঘটার নয়মাসেরও কম সময়ে টেস্ট খেলার জন্যে আমন্ত্রণবার্তা পেয়েছিলেন। ইতোমধ্যেই তিনি মাঝারিসারির আক্রমণধর্মী ব্যাটসম্যান হিসেবে উপস্থাপনায় সচেষ্ট ছিলেন। প্রথম মৌসুমেই ৬৬.৩৬ গড়ে ৭৩০ রান তুলেন। প্রথম টেস্ট খেলার পূর্বে পাঁচ খেলার চারটিতে অর্ধ-শতরানের ইনিংস খেলেন।
লর্ডসে ৮১ রান তুললেও পরবর্তী ১৭ টেস্ট ইনিংসের মাত্র একটিতে অর্ধ-শতরান তুলতে পেরেছিলেন। তবে, ১৯৭৭-৭৮ মৌসুমে জর্জটাউনে স্বাগতিক ওয়েস্ট ইন্ডিজের বিপক্ষে ১২৪ রান তুলে রানের ধারায় ফিরে আসেন। পরবর্তী দুই টেস্টেও এ ধারা অব্যাহত রাখলে দলে স্থায়ী আসন ধরে রাখার বিষয়টি ক্রিকেটবোদ্ধাদের ধারণা ছিল। কিন্তু, এর পরের গ্রীষ্মের শুরুতে আবারও দূর্বল ক্রীড়াশৈলী ধরা পড়ে। এরপর আর তাকে হৃত আসন পুণরুদ্ধারে দেখা যায়নি।
অবসর
১৯৭৮-৭৯ মৌসুমের শুরুতে রান খরায় ভুগতে থাকেন ও আর অস্ট্রেলিয়া দলে খেলার জন্যে স্থান ফিরে পাননি। তবে, পরবর্তী বেশ কয়েকবছর ওয়েস্টার্ন অস্ট্রেলিয়া দলে বেশ ভালো খেলেছিলেন। ১৯৮১-৮২ মৌসুমের শুরুতে দলের সহঃ অধিনায়কের দায়িত্ব পালন করেন।
১৯৭২ সালে কার্টিন বিশ্ববিদ্যালয় থেকে বিজ্ঞানে স্নাতক ডিগ্রী লাভ করেন। ১২ বছর এসসিজিএইচয়ে রসায়নবিদ হিসেবে কাজ করেন। এরপর তিনি আর্থিক পরিকল্পনাবিদের ভূমিকায় অবতীর্ণ হন। ১৯৮৮ সাল পর্যন্ত সাবেক অস্ট্রেলীয় বোলার স্যাম গ্যাননের তত্ত্বাবধানে নিয়োজিত ছিলেন।
তালিকু
তালিকু ছিলেন চাগতাই খানাতের (১৩০৮-১৩০৯) খান। তিনি ছিলেন কাদাকছি এবং রাজকন্যা কেরমানের পুুুত্র এবং বুুুুরির পৌত্র।
কুনছেকের মৃত্যুর পরে, তালিকু ক্ষমতা দখল করেন এবং খান হন। একজন মুসলমান হিসাবে তিনি তার প্রজাদের নিজের ধর্মে রূপান্তর করার চেষ্টা করেছিলেন; এই পদক্ষেপটি জনপ্রিয় হয় নি। তিনি দু'আর বংশধর নয় বলে ক্ষোভের সৃষ্টি হয় এবং তাঁর শাসনের বিরুদ্ধে বিদ্রোহ ঘটিয়েছিল। তার শত্রুরা দুয়ার পুত্র কেবেককে খান হওয়ার জন্য বেছে নিয়েছিল, এবং ১৩০৯ সালে যুদ্ধে তালিকুকে পরাজিত করেছিল। তার সমর্থকরা কেবেকের বাহিনীতে যোগ দিয়েছিল এবং একই বছর কাইদুর পুত্রদের পরাজিত করতে সহায়ক ভূমিকা পালন করেছিল।
প্রোটিস্ট
আদ্যপ্রাণী বা প্রোটিস্টা (গ্রিক প্রোটিস্টন/প্রোটিস্টা - সবথেকে প্রথম) হল বিভিন্ন ধরনের সরল, ইউক্যারিওট, এককোষী, আণুবীক্ষণিক জীবের শ্রেণী যাদেরকে ছত্রাক, প্রাণী বা উদ্ভিদ কোন বিভাগেই ফেলা যায় না।
মিরপুর মুক্তকরণ যুদ্ধ
মিরপুর মুক্তকরণ যুদ্ধ হল ১৯৭২ সালের ৩০ ও ৩১ জানুয়ারি মিরপুরকে পাকহানাদার মুক্ত করার জন্য সংগঠিত যুদ্ধ। মিরপুর ছিল মুক্তিযুদ্ধের শেষ রণক্ষেত্র। এই যুদ্ধের মাধ্যমে ৩১ জানুয়ারি ঢাকার মিরপুর এলাকা মুক্ত হয়।
ইতিহাস
১৯৭২ সালের ২৭ জানুয়ারি মেজর হায়দারসহ মুক্তিযোদ্ধারা মিরপুরে প্রবেশ করে। ৩০ তারিখ ছিল অস্ত্র জমা দেওয়ার শেষ তারিখ, তাই মিরপুরকে শত্রুমুক্ত করতে ৩০ জানুয়ারি বাংলাদেশ সশস্ত্র বাহিনী মিরপুর ঘিরে রাখে এবং "মিরপুরকে মুক্ত করার প্রস্তুতি" শুরু করে। এই দিন, বাঙালি চলচ্চিত্র নির্মাতা জহির রায়হান তার নিখোঁজ ভাই শহীদুল্লাহ কাইসারকে খুঁজতে মিরপুর এলাকা যান। শহীদুল্লাহ কায়সারকে আল-বদরের সদস্যরা বাংলাদেশের স্বাধীনতা যুদ্ধের সময় অপহরণ করেছিল। জহির রায়হান ভাইয়ের সন্ধানে মীরপুরে যান এবং সেখান থেকে আর ফিরে আসেন নি। ৩১ তারিখ ছিল অবাঙালিদের অস্ত্র জমা দেওয়ার শেষ তারিখ। তাই সৈন্যরা অস্ত্রের জন্য মিরপুর ও মোহাম্মদপুর থানায় অনুসন্ধান শুরু করে এবং এ অঞ্চলে কারফিউ আরোপ করা হয়। এক পর্যায়ে মোহাম্মদপুর ও মিরপুরে অবস্থানরত বিহারি ও বাংলাদেশ সশস্ত্র বাহিনীর মধ্যে গুলিবর্ষণ ঘটে। এতে জিয়াউল হক লোদী, লে. সেলিমসহ ৪১ জন সামরিক বাহিনীর সদস্য, শতাধিক পুলিশ এবং মুক্তিযোদ্ধা শহীদ হন। ৩১ জানুয়ারি সকালে রাজধানীর ঢাকার মিরপুর এলাকা মুক্ত হয়।
স্মরণ
প্রতিবছর ৩১ জানুয়ারিকে মিরপুর মুক্ত দিবস হিসেবে পালন করা হয়।
৩৪নং ওয়ার্ড, ঢাকা উত্তর সিটি কর্পোরেশন
বিবরণ
ওয়ার্ড নং ৩৪ ঢাকা মহানগরের পশ্চিম ধানমন্ডি, মাদার কেয়ার হাসপাতাল, সুলতানগঞ্জ, রায়ের বাজার পূর্ব, জাফরাবাদ, মেট্রো হাউজিং এলাকা নিয়ে গঠিত। এর আয়তন ১.৩৬২ বর্গকিলোমিটার।
২০২১ ত্রিপুরা দাঙ্গা
২০২১ সালের ত্রিপুরা দাঙ্গা উত্তর-পূর্ব ভারতের নামী রাজ্যে হয়েছিল।
দাঙ্গা শুরু হয়েছিল ২০ অক্টোবর ২০২১-এ, প্রধানত রাজ্যের "মসজিদ" ভাঙচুরের কারণে শুরু হয়েছিল। ২১ এবং ২৬ অক্টোবর বিশ্ব হিন্দু পরিষদ (ভিএইচপি) দ্বারা বেশ কয়েকটি সমাবেশ করার পরে পরিস্থিতির অবনতি হয়। সমাবেশ চলাকালে কিছু দুর্বৃত্ত একটি ছোট মসজিদ, কিছু দোকানপাট ও সংখ্যালঘু সম্প্রদায়ের পরিবারের বাড়িতে হামলা চালায়। এর পরপরই ১৪৪ ধারা জারি করা হয়।
সময়ক্রম
বাংলাদেশে সহিংসতার প্রতিবাদে, বিশ্ব হিন্দু পরিষদ (ভিএইচপি) এবং হিন্দু জাগরণ মঞ্চ (এইচজেএম) দ্বারা সমাবেশ অনুষ্ঠিত হয়েছিল। ২১ অক্টোবর গোমতি জেলার উদয়পুরে ভিএইচপি এবং এইচজেএম দ্বারা আয়োজিত একটি সমাবেশে অংশগ্রহণকারীরা পুলিশের সাথে সংঘর্ষে জড়িয়ে পড়ে কারণ পরবর্তীতে তাদের মিশ্র জনসংখ্যার লোকালয়ে প্রবেশের অনুমতি অস্বীকার করা হয়েছিল। এ ঘটনায় তিন পুলিশসহ ১৫ জন আহত হয়েছেন। উত্তর ত্রিপুরার ধর্মনগরে, ২১ অক্টোবর ভিএইচপি এবং এইচজেএম সহ বিভিন্ন সংগঠনের দ্বারা ১০,০০০-এর শক্তিশালী সমাবেশ করা হয়েছিল।
এই ঘটনার পর, অফলাইন এবং অনলাইন উভয়ই গুজব ছড়াতে শুরু করে। ২৩ অক্টোবর, একটি ভাঙা শিব মূর্তির ছবি সোশ্যাল মিডিয়ায় ভাইরাল হয়েছিল। পুলিশ পরে বলেছিল যে শিব মূর্তিটি স্থানীয় পাহাড়ের চূড়ায় একটি পরিত্যক্ত জায়গায় পাওয়া গেছে, চারপাশে ঘন গাছপালা ঘেরা। প্রাকৃতিক কারণে ভেঙেছে নাকি কেউ ভেঙেছে তা বলার কোনো উপায় নেই বলে জানান তারা।
২৬ অক্টোবর, উত্তর ত্রিপুরার পানিসাগরে ভিএইচপি একটি প্রতিবাদ সমাবেশ করেছিল। বিক্ষোভকারীদের একটি অংশ রোয়া বাজারে কয়েকটি বাড়ি ভাংচুর এবং কয়েকটি দোকান পুড়িয়ে দেয় বলে অভিযোগ। একই দিনে সমাবেশে যোগদানকারী কিছু নেতাকর্মী রোয়া বাজার থেকে ৮০০ গজ দূরে চামটিল্লা গ্রামে একটি স্থানীয় মসজিদ ভাংচুর করে বলে অভিযোগ।
পরে রাতে চুরাইবাড়িতে সংখ্যালঘু অধ্যুষিত এলাকা থেকে বিশাল জনসমাগম হয়। পরে প্রশাসন আলোচনার মাধ্যমে সমাবেশকে ছত্রভঙ্গ করে দেয়। পানিসাগর ও দরমানগরে ১৪৪ ধারা জারি করা হয়েছে।
২৯ অক্টোবর অজ্ঞাতনামা দুর্বৃত্তরা উনাকোটি জেলার কৈলাশহরে স্থানীয় একটি খাঁচা দেওয়া কালী মন্দির ভাংচুর করে। স্থানীয় হিন্দু ও মুসলমানরা একত্রিত হয়ে মন্দিরের খড়ের দেয়াল পুনর্নির্মাণ করেন।
ফলাফল
তৃণমূল কংগ্রেস মুখপাত্র সাকেত গোখলের অভিযোগের ভিত্তিতে, জাতীয় মানবাধিকার কমিশন ৩ নভেম্বর রাজ্যের মুখ্য সচিব এবং পুলিশের মহাপরিচালকের কাছে দাঙ্গার বিষয়ে একটি প্রতিবেদন চেয়েছিল।
সংবাদপত্রের স্বাধীনতা দমন
সুপ্রিম কোর্টের আইনজীবীদের একটি চার সদস্যের ফ্যাক্ট-ফাইন্ডিং দল ২৯-৩০ অক্টোবর এলাকা পরিদর্শন করে এবং সহিংসতার মুসলিম-বিরোধী প্রকৃতি তুলে ধরে একটি প্রতিবেদন প্রকাশ করে। কয়েকদিন পরে, ত্রিপুরা পুলিশ তাদের দুজনের বিরুদ্ধে "ধর্মীয় গোষ্ঠীর মধ্যে শত্রুতা প্রচারের পাশাপাশি বিভিন্ন ধর্মীয় সম্প্রদায়ের লোকেদের শান্তি ভঙ্গ করতে উসকানি দেওয়ার" জন্য কঠোর সন্ত্রাসবিরোধী আইনের আহ্বান জানায়। সামাজিক মিডিয়া প্ল্যাটফর্মগুলিতে সাম্প্রদায়িক সহিংসতার প্রতিবাদ করার জন্য বা এমনকি উল্লেখ করার জন্য সাংবাদিক সহ ১০২ জনের বিরুদ্ধে পুলিশ একই বিধানের অধীনে অভিযোগও দায়ের করেছে এবং সোশ্যাল মিডিয়া প্ল্যাটফর্মগুলিকে তাদের অ্যাকাউন্ট ফ্রিজ করতে বলেছে। তালিকায় থাকা ৫ সাংবাদিক হলেন মকতুব মিডিয়ার সাংবাদিক মীর ফয়সাল, নিউজক্লিকের সিনিয়র নিউজ এডিটর শ্যাম মীরা সিং, বিবিসি ও দ্য গার্ডিয়ানের ফ্রিল্যান্স সাংবাদিক সারতাজ আলম, আরিফ শাহ এবং লন্ডনভিত্তিক মাসিক পত্রিকা বাইলাইন টাইমসের গ্লোবাল করেসপন্ডেন্ট সিজে ওয়ারলেম্যান।
১৫ নভেম্বর, বিশ্ব হিন্দু পরিষদের সদস্যরা একটি ঘটনার রিপোর্ট করার জন্য তাদের বিরুদ্ধে (ত্রিপুরায়) অভিযোগ দায়ের করার পরে, "ডক্টরেড ভিডিও" প্রচার করে "সম্প্রদায়ের মধ্যে ঘৃণার অনুভূতি" উস্কে দেওয়ার জন্য আসাম থেকে দুই মহিলা সাংবাদিককে গ্রেপ্তার করা হয়েছিল। মসজিদ জ্বালিয়ে দেয়া এবং এর মাধ্যমে "ত্রিপুরা সরকারের ভাবমূর্তি ক্ষুণ্ণ করা"। এডিটরস গিল্ড অফ ইন্ডিয়া দ্রুত সমস্ত অভিযোগ প্রত্যাহারের জন্য বলেছে, এবং সংখ্যাগরিষ্ঠতাবাদী সহিংসতা মোকাবেলায় নিজের ব্যর্থতা থেকে জনসাধারণের মনোযোগ সরানোর জন্য পুলিশের পদক্ষেপকে একটি ফয়েল হিসাবে চিহ্নিত করেছে। ১৫ নভেম্বর, গোমতী জেলার চিফ জুডিশিয়াল ম্যাজিস্ট্রেট তাদের ৭৫০০ টাকার জামিনে জামিন দেন।
সরবরাহ শৃঙ্খল
থাম্ব|300x300পিক্সেল| একটি চেইন আসলে একটি জটিল এবং গতিশীল সরবরাহ এবং চাহিদা নেটওয়ার্ক। ব্যবসা এবং অর্থসংস্থানে, সরবরাহ শৃঙ্খলা সরবরাহকারী থেকে গ্রাহকের কাছে পণ্য বা পরিষেবা সরানোর সাথে জড়িত সংস্থাগুলি, লোকজন, ক্রিয়াকলাপ, তথ্য এবং সংস্থানগুলির একটি পদ্ধতি। সরবরাহ শৃঙ্খলার ক্রিয়াকলাপগুলি প্রাকৃতিক সম্পদ, কাঁচামাল এবং উপাদানগুলিকে একটি সম্পূর্ণ পণ্য হিসাবে রূপান্তর করে যা শেষ গ্রাহকের কাছে সরবরাহ করা হয়। পরিশীলিত সাপ্লাই চেইন ব্যবস্থায় ব্যবহৃত পণ্যগুলি যে কোন স্থানে সরবরাহের শৃঙ্খলায় পুনরায় প্রবেশ করতে পারে, যেখানে অবশিষ্ট মূল্য পুনর্ব্যবহারযোগ্য। সরবরাহ শৃঙ্খলা মান শৃঙ্খলাকে যুক্ত করে।
সংক্ষিপ্ত বিবরণ
প্রাকৃতিক সম্পদের পরিবেশগত, জৈবিক এবং রাজনৈতিক নিয়ন্ত্রণের সাথে সাথে একটি সাধারণ সরবরাহ শৃঙ্খলা শুরু হয়, এরপরে কাঁচামালগুলির মানব নিষ্কাশন হয় এবং ক্রমহ্রাসমান আকার ও ক্রমবর্ধমান দূরবর্তী ভৌগোলিক অবস্থানগুলির সংরক্ষণ সুবিধাগুলির কয়েকটি স্তরের দিকে এগিয়ে যাওয়ার আগে বেশ কয়েকটি উৎপাদন সংযোগ (যেমন, উপাদান নির্মাণ, সমাবেশ এবং যুক্ত করা) অন্তর্ভুক্ত থাকে, এবং অবশেষে গ্রাহকের কাছে পৌঁছে।
মিকাল জুলফিকার
মিকাল জুলফিকার ( মিয়া মুহাম্মাদ মিকাল পাত্রাস আজিজ জুলফিকার, জন্মঃ ১ লা সেপ্টেম্বর, ১৯৮১, লন্ডন যুক্তরাজ্য) একজন পাকিস্তানি অভিনেতা ও প্রাক্তন মডেল। তার জন্ম যুক্তরাজ্যের লন্ডনে। তিনি বেশ কয়েকটি পাকিস্তানি টেলিভিশন ধারাবাহিকে উপস্থিত হয়েছেন তিনি ২০০০ এর দশকে প্রথম পাকিস্তানি মোবাইল অপারেটর ইউফোন এর কমারসিয়ালের মাধ্যমে বিনোদন জগতে প্রবেশ করেন। এর পর থেকে ধীরে ধীরে তিনি নিজেকে বর্তমানে পাকিস্তানের একজন অন্যতম একজন অভিনেতা হিসেবে প্রতিষ্ঠিত করেছেন।
বিমল মুখোপাধ্যায় (ফুটবলার)
বিমল মুখোপাধ্যায় (১৯১২ - ২৬ মে ১৯৭১) ছিলেন একজন বাঙালি কিংবদন্তি ফুটবলার, যিনি কলকাতার মোহনবাগান দলের সেন্টার ফরওয়ার্ড ও পরবর্তীতে রাইট হাফে খেলতেন। ১৯৩৯ খ্রিস্টাব্দে প্রথম লিগবিজয়ী মোহনবাগান দলের অধিনায়ক ছিলেন।
বিমল মুখোপাধ্যায়ের জন্ম ব্রিটিশ ভারতের অধুনা  পশ্চিমবঙ্গের হুগলি জেলার  উত্তরপাড়ায়। পিতা মনোমোহন মুখোপাধ্যায় ছিলেন ১৯১১ খ্রিস্টাব্দের  কলকাতার মোহনবাগান দলের প্রথম শিল্ডবিজয়ী দলের খেলোয়াড়। ১৯৩১ খ্রিস্টাব্দে বিমল মুখোপাধ্যায় মোহনবাগান ক্লাবে যোগ দেন এবং সেন্টার ফরওয়ার্ড হিসাবে খেলা শুরু করেন এবং পুলিশের বিরুদ্ধে প্রথম খেলাতেই তিনি দুটি গোল করেন। পরে তিনি রাইট হাফ হিসাবে খেলে খ্যাতি অর্জন করেন। ১৯৩৮ খ্রিস্টাব্দে ভারতীয় ফুটবল দলের হয়ে অস্ট্রেলিয়া সফরে যান। ১৯৩৯ খ্রিস্টাব্দে তিনি প্রথম লিগ বিজয়ী মোহনবাগান ক্লাবের অধিনায়ক ছিলেন।
পাতিপুকুর রেলওয়ে স্টেশন
পাতিপুকুর রেলওয়ে স্টেশন হল পাতিপুকুর শহরের একটি ছোট রেলওয়ে স্টেশন। এটি ভারতের পশ্চিমবঙ্গের কলকাতার দক্ষিণ দমদমের পাতিপুকুর এবং কলকাতার বেলগাছিয়ার স্থানীয় এলাকায় পরিষেবা প্রদান করে। পাতিপুকুর স্টেশনে কয়েকটি লোকাল ট্রেন যাত্রাবিরতি দেয়। স্টেশনে একটি মাত্র প্ল্যাটফর্ম আছে। এর স্টেশন কোড হল PTKR।
ভবন
প্ল্যাটফর্মটিতে খুব ভাল শেড নেই। স্টেশনটিতে পানি এবং স্যানিটেশন সহ অনেক সুযোগ-সুবিধার অভাব রয়েছে। এটি যশোর রোডের সাথে ভালভাবে সংযুক্ত। এই স্টেশনে যাওয়ার জন্য কোনও উপযুক্ত অ্যাপ্রোচ সড়ক নেই।
বৈদেশিক মুদ্রার মজুদ অনুসারে দেশের তালিকা
বৈদেশিক মুদ্রার মজুদ বা ফরেক্স রিজার্ভ দ্বারা বুঝানো হয় যে শুধুমাত্র জাতীয় এবং আর্থিক কর্তৃপক্ষের কাছে জমা থাকা বৈদেশিক মুদ্রার পরিমাণ। যাইহোক, জনপ্রিয় ব্যবহারে এবং নীচের তালিকায়, এটি সোনার মজুদ, বিশেষ অঙ্কন অধিকার (SDRs) এবং আইএমএফ রিজার্ভ অবস্থানও অন্তর্ভুক্ত করে। কারণ, এই মোট পরিসংখ্যান, যা সাধারণত আরও সঠিকভাবে অফিসিয়াল রিজার্ভ বা আন্তর্জাতিক রিজার্ভ বা অফিসিয়াল আন্তর্জাতিক রিজার্ভ হিসাবে আখ্যায়িত করা হয়।
এই বৈদেশিক মুদ্রার জমা হল কেন্দ্রীয় ব্যাংক এবং আর্থিক কর্তৃপক্ষের আর্থিক সম্পদ, যা বিভিন্ন মজুদ মুদ্রায় (যেমন ইউএস ডলার, ইউরো, জাপানি ইয়েন, পাউন্ড স্টার্লিং এবং চীনা ইউয়ান ) এবং যা ব্যবহার করা হয় তার দায় ফেরত (যেমন স্থানীয় মুদ্রা জারি করা এবং সরকার বা আর্থিক প্রতিষ্ঠান কর্তৃক কেন্দ্রীয় ব্যাংকে জমা করা বিভিন্ন ব্যাংকের রিজার্ভ )। গোল্ড স্ট্যান্ডার্ড শেষ হওয়ার আগে সোনা ছিল পছন্দের রিজার্ভ কারেন্সি। কিছু দেশ বৈদেশিক মুদ্রার রিজার্ভকে সার্বভৌম সম্পদ তহবিলে রূপান্তর করছে, যা আকারে বৈদেশিক মুদ্রার রিজার্ভকে প্রতিদ্বন্দ্বিতা করতে পারে।
নীচের তালিকাটি বেশিরভাগই সাম্প্রতিক উপলব্ধ আইএমএফের উপাত্তের উপর ভিত্তি করে তৈরি করা হয়েছে। বেশিরভাগ দেশ মার্কিন ডলারে রিজার্ভ জমা করে, পূর্ব ইউরোপের কয়েকটি দেশ শুধুমাত্র ইউরোতে এবং অন্যরা তাদের নিজ নিজ মুদ্রায় রিজার্ভ জমা করে। যেহেতু নীচের সমস্ত পরিসংখ্যান মার্কিন ডলারের সমতুল্য, তাই বিনিময় হারের ওঠানামা এই পরিসংখ্যানগুলিতে একটি উল্লেখযোগ্য প্রভাব ফেলতে পারে৷
জাভা (প্রোগ্রামিং ভাষা)
right|thumb|[[জেমস গসলিং, জাভা প্রোগ্রামিং ভাষার জনক ]]
জাভা একটি প্রোগ্রামিং ভাষা। সান মাইক্রোসিস্টেম ৯০এর দশকের গোড়ার দিকে জাভা ডিজাইন করার পরে এটি অতি দ্রুত বিশ্বের সবচেয়ে জনপ্রিয় প্রোগ্রামিং ভাষার একটিতে পরিণত হয়। জাভা'র এই জনপ্রিয়তার মূল কারণ এর বহনযোগ্যতা (portability), নিরাপত্তা, এবং অবজেক্ট ওরিয়েন্টেড প্রোগ্রামিং ও ওয়েব প্রোগ্রামিং এর প্রতি পরিপূর্ণ সাপোর্ট।
ইতিহাস
thumb|upright|Duke, the Java mascot|ডিওক, জাভা মাসকট James Gosling, Mike Sheridan, এবং Patrick Naughton ১৯৯১ সালের জুনে জাভা ল্যাঙ্গুয়েজ প্রোজেক্ট শুরু করেন। প্রাথমিকদিকে জাভা ল্যাঙ্গুয়েজকে "ওক"(Oak) বলা হত। জেমস গসলিং এর অফিসের বাহিরের ওক গাছের সাথে মিল রেখে এই নাম রাখা হয়। এরপর এর নাম রাখা হয় "গ্রীন"। তারপর একদিন তাঁরা একটি কফিশপে বসে আড্ডা দিচ্ছিলেন, ঐ তখনই কফির কাপটি দেখে ধোঁয়াতোলা কফির কাপের সাথে মিল রেখে লোগো তৈরি এবং এর নাম পরিবর্তন করে "জাভা" নামকরণের পরিকল্পনা করলেন। ১৯৯৫ সালে সান মাইক্রোসিস্টেমস জাভা-১.০ প্রকাশ করেন। তাদের মূলনীতি ছিল "একবার লিখুন, যে কোনো জায়গায় চালান (Write Once, Run Anywhere or WORA)"। জাভার উল্লেখযোগ্য সংস্করণের মধ্যে অন্যতম হল -
বহনযোগ্যতা
জাভা'র পূর্বতন প্রোগ্রামিং ভাষাগুলিতে সাধারণত এক অপারেটিং সিস্টেমের জন্য লেখা প্রোগ্রাম অন্য অপারেটিং সিস্টেম এ চালানো যেত না। জাভায় লেখা প্রোগ্রাম যেকোন অপারেটিং সিস্টেমে চালানো যায় শুধু যদি সেই অপারেটিং সিস্টেমের জন্য একটি জাভা রানটাইম এনভায়রনমেন্ট(জাভা ভার্চুয়াল মেশিন)থেকে থাকে। এই সুবিধা জাভাকে একটি অনন্য প্ল্যাটফর্মে পরিণত করে। বিশেষ করে ইন্টারনেটে, যেখানে অসংখ্য কম্পিউটার যুক্ত থাকে এবং কম্পিউটারগুলো বিভিন্ন অপারেটিং সিস্টেম ব্যবহার করে থাকে সেখানে জাভায় লেখা অ্যাপলেট গুলো সকল কম্পিউটারে চলতে পারে এবং এর জন্য কোন বিশেষ ব্যবস্থা নিতে হয় না। জাভা'র এই সুবিধাকে বলা হয় বহনযোগ্যতা।
অবজেক্ট ওরিয়েন্টেড প্রোগ্রামিং
অবজেক্ট ওরিয়েন্টেড প্রোগ্রামিং জাভা'র খুবই গুরুত্বপূর্ণ দিক। প্রোগ্রামিং জগতে মূলত সিমূলা৬৭ (প্রোগ্রামিং ভাষা) এবং স্মলটক (প্রোগ্রামিং ভাষা) এর মাধ্যমে অবজেক্ট ওরিয়েন্টেড প্রোগ্রামিং এর সূচনা হলেও, জাভা'র মাধ্যমেই এটি পরিপূর্ণভাবে বিকশিত হতে পেরেছে। অবজেক্ট ওরিয়েন্টেড প্রোগ্রামিং এর কারণে জাভায় অতিদীর্ঘ প্রোগ্রাম লেখা এবং ত্রুটিমুক্ত(debug) করা অনেক সহজ হয়েছে।
মূলনীতি
১. এটি হবে সরল, অবজেক্ট ওরিয়েন্টেড এবং পরিচিত।
২. এটি হবে শক্তিশালী এবং সুরক্ষিত।
৩. এটি কোন নির্দিষ্ট প্লাটফর্মের উপর নির্ভর করবে না আর এর থাকবে বহনযোগ্যতা।
৪. এটি অনেক উচ্চ কার্যশীলতাসম্পন্ন হবে।
৫. এটি হবে ইন্টারপ্রিটেড, থ্রেডেড এবং ডাইনামিক।
জাভা প্রোগ্রাম কীভাবে কাজ করে
জাভাতে লেখা কোড কম্পাইল হয়ে সরাসরি মেশিন কোড-এ রূপান্তরিত হয় না। বরং তা বাইট কোড নামক বিশেষ একটি মধ্যবর্তি অবস্থায় আসে যা .class ফাইলে থাকে। এই ক্লাস ফাইল সরাসরি চলতে পারে না। একে চালাতে গেলে জাভা ভার্চুয়াল মেশিন এর মাধ্যমে চালাতে হয়। কারণ বাইট কোড কেবলমাত্র জাভা ভার্চুয়াল মেশিন বুঝতে পারে ।
বাক্যরীতি
জাভার বাক্যরীতি মূলত সি++ থেকে নেওয়া। সি++ এর মত এতে বাক্যরীতি রয়েছে স্ট্রাকচারড, জেনেরিক এবং অবজেক্ট অরিয়েন্টেড প্রোগ্রামিং এর জন্য। তবে সি++ বিশুদ্ধ অবজেক্ট অরিয়েন্টেড না হলেও জাভা বিশুদ্ধ অবজেক্ট অরিয়েন্টেড প্রোগ্রামিং ভাষা।
ডাটা কাঠামো/স্ট্রাকচার
জাভাতে এগুলোর জন্য আলাদা বাক্যরীতি রয়েছে। উল্লেখ্য, এরে এবং স্ট্রিং সাধারণ/primitive ডাটা টাইপ নয়, তারা reference ডাটা টাইপ এবং তাদের কে java.lang.Object থেকে আনা হয়।
এম এ মোবিন
এমএ মবিন একজন বাংলাদেশী চিত্রনায়ক এবং আলোকচিত্রশিল্পী। তিনি ১৯৭৭ সালের সীমানা পেরিয়ে চলচ্চিত্রের জন্য সেরা চিত্রগ্রাহক বিভাগে বাংলাদেশ জাতীয় চলচ্চিত্র পুরস্কার অর্জন করেছিলেন।
১১ সেপ্টেম্বরের হামলা
১১ সেপ্টেম্বরের হামলা (যা নাইন/ইলেভেন নামেও পরিচিত) ২০০১ সালের ১১ই সেপ্টেম্বর মঙ্গলবার সকালে যুক্তরাষ্ট্রের উপর আল কায়েদার একইসাথে চারটি সমন্বিত আত্মঘাতী হামলা। এই হামলায় ২,৯৯৭ জন নিহত, ৬,০০০ এর অধিক মানুষ আহত হয় এবং ১০ বিলিয়ন মার্কিন ডলারের অধিক অবকাঠামো ও সম্পদ ধ্বংসপ্রাপ্ত হয়।
আল-কায়েদা
আল-কায়েদার উৎপত্তি হয় ১৯৭৯ সালে যখন সোভিয়েত ইউনিয়ন আফগানিস্তানে আক্রমণ করে। ওসামা বিন লাদেন আফগানিস্তানের বিভিন্ন প্রান্তে ভ্রমণ করেন এবং আরব মোজাহিদীনদের সংগঠিত করে সোভিয়েতদের বিরুদ্ধে দাঁড়াতে সাহায্য করেন। আয়মান আল-জাওয়াহিরির নির্দেশনায় বিন লাদেন আরও তৎপর হয়ে ওঠেন। ১৯৯৬ সালে বিন লাদেন তার প্রথম ফতোয়া জারি করেন এবং মার্কিন সেনাদের সৌদি আরব সহ অন্যান্য মুসলিম দেশে বানানো যুক্তরাষ্ট্রের কৌশলগত সেনাঘাঁটিগুলো সরিয়ে নিতে বলেন।
ওসামা বিন লাদেন
ওসামা বিন লাদেন এই হামলার নেপথ্যে ছিলেন বলে ধারণা করা হয় এবং শুরুতে তিনি তার জড়িত থাকার ব্যাপারে অস্বীকৃতি জানালেও পরে তিনি তার মিথ্যা বক্তব্যকে অমূলক বলে উল্লেখ করেন। আল জাজিরা ২০০১ সালের ১৬ই সেপ্টেম্বর এক প্রতিবেদনে ওসামা বিন লাদেনর এক বক্তব্য প্রচার করে, যেখানে তিনি বলেন, "আমি জোড় দিয়ে বলছি যে আমি এই কাজ করিনি, মনে হয় কেউ তার ব্যক্তিগত উদ্দেশ্য হাসিল করার লক্ষ্যে এই হামলা চালিয়েছেন।" ২০০১ সালের নভেম্বর মাসে মার্কিন সেনাবাহিনী আফগানিস্তান এর জালালাবাদ থেকে একটি ভিডিওটেপ উদ্ধার করেন। ভিডিওতে দেখা যায় বিন লাদেন খালেদ আল-হারবির সাথে কথা বলছেন এবং এই হামলার সম্পর্কে তার জানার বিষয়টি স্বীকার করছেন। ২০০১ সালের ২৭শে ডিসেম্বর বিন লাদেনের আরেকটি ভিডিও প্রকাশিত হয়। এই ভিডিওতে তিনি বলেন: পরবর্তীকালে আল-কায়েদার বিভিন্ন নেতা এই হামলার দায় স্বীকার করেন এবং অফিসিয়ালভাবে বিভিন্ন প্রুফ প্রকাশ করা হয়।
খালিদ শেখ মোহাম্মদ
thumb|২০০৩ সালে ধৃত হওয়ার পর খালিদ শেখ মোহাম্মদ আল জাজিরার সাংবাদিক ইয়োসরি ফুদা প্রতিবেদন প্রকাশ করেন যে ২০০২ সালের এপ্রিল মাসে খালিদ শেখ মোহাম্মদ এই হামলায় তার দায় স্বীকার করেন এবং জানান তার সাথে ছিলেন রামজি বিন আল-শিভ। নয়/এগারো কমিশন রিপোর্টের প্রতিবেদনে বলা হয় যে ১১ সেপ্টেম্বরের হামলার প্রধান মোহাম্মদের মার্কিন যুক্তরাষ্ট্রের প্রতি বৈরিতার কারণ হল ইসরায়েলের প্রতি মার্কিন যুক্তরাষ্ট্রের বৈদেশিক নীতির বিরুদ্ধে তার সহিংস অসম্মতি। মোহাম্মদ ১৯৯৩ সালের ওয়ার্ল্ড ট্রেড সেন্টারে বোমা হামলার উপদেশদাতা ও বিনিয়োগকারী ছিলেন এবং তিনি এই হামলার প্রধান বোমা হামলাকারী রামজি ইউসুফের মামা।
অন্যান্য আল-কায়েদা সদস্য
"খালিদ শেখ মোহাম্মদের সাবস্টিটিউশন ফর টেস্টিমনি"তে বলা হয়ে পাঁচজন ব্যক্তি এই হামলার বিস্তারিত সম্পর্কে জানতেন। তারা ছিলেন বিন লাদেন, খালিদ শেখ মোহাম্মদ, রামজি বিন আল-শিভ, আবু তুরাব আল-উরদুনি, ও মোহাম্মদ আতেফ।
উদ্দেশ্য
ওসামা বিন লাদেন মার্কিন যুক্তরাষ্ট্রের বিরুদ্ধে একটি পবিত্র যুদ্ধের ঘোষণা দেন এবং প্রতিশোধমূলকভাবে মার্কিনীদের হত্যার জন্য বিন লাদেন ও অন্যান্যদের ১৯৯৮ সালে প্রকাশিত একটি ফতোয়ার স্বাক্ষরকে তদন্ত কর্মকর্তারা তার উদ্দেশ্য হিসেবে উল্লেখ করে থাকে। ২০০২ সালের নভেম্বরে বিন লাদেনের "লেটার টু আমেরিকা"-তে তিনি তাদের হামলা সম্পর্কিত আল-কায়েদাদের উদ্দেশ্য ব্যাখা করেন, তন্মধ্যে রয়েছে:
বহিঃসংযোগ
Multimedia
জ্যান্থিয়াম
জ্যান্থিয়াম (cocklebur) হল Asteraceae পরিবারের অন্তর্গত Heliantheae গোত্রের সপুষ্পক উদ্ভিদের একটি প্রজাতি, যা আমেরিকা ও পূর্ব এশিয়া এবং দক্ষিণ এশিয়ার কিছু অংশে বসবাস করে।
১৫৫৪
১৫৫৪ গ্রেগরীয় বর্ষপঞ্জির একটি সাধারণ বছর।
এশিয়ান হকি ফেডারেশন
এশিয়ান হকি ফেডারেশন এশিয়া মহাদেশের হকি খেলার নিয়ন্ত্রক সংস্থা। আন্তর্জাতিক হকি সংস্থার অন্তর্ভুক্ত এই সংস্থার বর্তমান সদস্য সংখ্যা ৩০। এই সংস্থার বর্তমান সভাপতি মালয়েশিয়ার সুলতান আজলান শাহ।
১৫৫৫
১৫৫৫ গ্রেগরীয় বর্ষপঞ্জির একটি সাধারণ বছর।
গ্রুপ সেক্সট
গ্রুপ সেক্সট হলো একটি কানাডীয় রিয়েলিটি ডেটিং শো, যা ২০২০ সালে আউট টিভিতে প্রচারিত হয়েছিল। গো বাটন মিডিয়া দ্বারা প্রযোজিত এবং ক্রিস্টাল দ্বারা হোস্ট করা হয়েছে, যিনি একজন কানাডিয়ান ড্র্যাগ কুইন এবং রু পলস ড্রাগ রেস ইউকেতে প্রতিদ্বন্দ্বিতা করার জন্য সবচেয়ে বেশি পরিচিত। সিরিজটি কোভিড-১৯ মহামারী চলাকালীন সামাজিক দূরত্বের বিধিনিষেধ ব্যবহার করে "মাস্টারডেটার" উপস্থাপন করার জন্য যাদের অবশ্যই দশজনের মধ্যে থেকে বেছে নিতে হবে। একটি ভিডিও কলের মাধ্যমে তাদের চূড়ান্ত পছন্দের সাথে প্রথম ডেট করার আগে, সম্পূর্ণরূপে টেক্সটিংয়ের উপর ভিত্তি করে সম্ভাব্য প্রেমের আগ্রহ। পাইলটকে ২০২০ সালের গ্রীষ্মে আউট টিভি দ্বারা গ্রিনলাইট করা হয়েছিল এবং শরত্কালে একটি বিশেষ হিসাবে সম্প্রচার করা হয়েছিল। পরবর্তীতে নেটওয়ার্কটি ২০২০ সালের নভেম্বরে ঘোষণা করে যে এটি ছয়টি অতিরিক্ত পর্ব অনুমোদন করেছে।
ভারতের উপরাষ্ট্রপতি নির্বাচন, ২০১২
২০১২ সালের ভারতীয় উপরাষ্ট্রপতি নির্বাচন ভারতের উপরাষ্ট্রপতি নির্বাচন করার জন্য ৭ আগস্ট ২০১২-এ অনুষ্ঠিত হয়েছিল। মহম্মদ হামিদ আনসারি ছিলেন বর্তমান এবং ইউপিএ-র প্রার্থী। অন্য প্রধান প্রার্থী ছিলেন এনডিএ-র যশবন্ত সিং।
আনসারি এরপর উপরাষ্ট্রপতি পদে পুনর্নির্বাচিত হন। এইভাবে, তিনি ১৯৫৭ সালে সর্বপল্লী রাধাকৃষ্ণণের পর পুনর্নির্বাচিত প্রথম উপরাষ্ট্রপতি হয়েছিলেন।
রুদবার-ই মোহাম্মদ-ই জামানি গ্রামীণ জেলা
রুদবার-ই মোহাম্মাদ-ই জামানি গ্রামীণ জেলা হলো ইরানের কাজভিন প্রদেশের কাজভিন বিভাগের, আলমুত-ই ঘারবি জেলার একটি গ্রামীণ জেলা (দেহেস্তান)।২০০৬ এর আদমশুমারি অনুযায়ী এর জনসংখ্যা ২,২৭৩ পরিবারে ৭,৬২২ জন ছিল। গ্রামীণ এই জেলাটিতে ৪২ টি গ্রাম রয়েছে।
ভারতের রাষ্ট্রপতি নির্বাচন
রাষ্ট্রপতি হলেন সার্বভৌম গণতান্ত্রিক ভারতবর্ষর সর্বপ্রধান কার্যনির্বাহক বা শাসনকর্তা।ও তিনি হলেন ভারতের প্রতিরক্ষা বাহিনীরো প্রধান। ভারতে সংসদীয় সরকার প্রবর্তন করা হয়েছে। রাষ্ট্রপতি নিয়মতান্ত্রিক প্রধানের ভূমিকা পালন করেন। তিনি কেন্দ্রীয় মন্ত্রী পরিষদের সহায় ও পরামর্শমতে শাসনকার্য পরিচালনা করেন। তিনি কেন্দ্রীয় মন্ত্রী পরিষদের পরামর্শ ও সাহায্যমতে নিজের দায়িত্ব পালন করতে বাধ্য।
ভারতবর্ষের রাজ্য ও কেন্দ্রীয় শাসিত অঞ্চল সমূহের বিধায়ক, লোকসভা ও রাজ্যসভার নির্বাচিত সাংসদের প্রত্যক্ষ ভোট দ্বারা ভারতেররাষ্ট্রপতি নির্বাচন করা হয়। কিন্তু এই নির্বাচনের ক্ষেত্রে সকল বিধায়ক ও নির্বাচিত সাংসদদের ভোটের মূল্য ভিন্ন ভিন্ন হয়।
রাষ্ট্রপতি নির্বাচনের ক্ষেত্রে বিধায়কদের ভোটের মূল্য নিচে দেয়া ধরনে নির্ণয় করা হয় :
রাজ্যের মোট জনসংখ্যা / (মোট বিধায়ক X ১০০)
স্বাধীন ভারতের রাষ্ট্রপতি নির্বাচন
{| class="wikitable" |- (15th)
১৫৫৬
১৫৫৬ গ্রেগরীয় বর্ষপঞ্জির একটি অধিবর্ষ।
মোনিক
মোনিক অ্যাঞ্জেলা হিক্‌স (জন্ম: আইমস, ১১ ডিসেম্বর ১৯৬৭) হলেন একজন মার্কিন কৌতুকাভিনেত্রী ও অভিনেত্রী। তিনি কুইন্স অব কমেডি-এর একজন সদস্য হিসেবে এবং ইউপিএন চ্যানেলের দ্য পার্কারস ধারাবাহিকে নিকোল "নিক্কি" পার্কার চরিত্রে অভিনয় করে খ্যাতি অর্জন করেন। মোনিক পরবর্তীকালে চলচ্চিত্রে অভিনয় শুরু করেন, তন্মধ্যে রয়েছে ফ্যাট গার্লজ (২০০৬) এবং ওয়েলকাম হোম রোস্কো জেনকিন্স (২০০৮)। ২০০২ সালে তিনি আরও কয়েকজন কৌতুকাভিনেত্রী যৌথভাবে শ্রেষ্ঠ কমেডি অ্যালবাম বিভাগে গ্র্যামি পুরস্কারের মনোনয়ন লাভ করেন।
নীলচিত্রা হাউশপাতা
নীলচিত্রা হাউশপাতা বা চিত্রা হাউশপাতা বা চিত্রা হাউশ (বৈজ্ঞানিক নাম:Neotrygon kuhlii) (bluespotted stingray বা Kuhl's stingray) হচ্ছে Dasyatidae পরিবারের এক প্রজাতির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
দেহেস্তান (প্রশাসনিক বিভাগ)
থাম্ব|দেহেস্তান (ফার্সি: دهستان‎‎) ইরানের একধরনের প্রশাসনিক বিভাগ। এটি গ্রামের উপরে এবং বখশের অধীনে। ২০০৬ সালের হিসাবে, ইরানে ২,৪০০টি দেহেস্তান ছিল। দেহেস্তান ইরানের একধরনের প্রশাসনিক বিভাগ। এটি গ্রামের উপরে এবং বখশের অধীনে। ২০০৬ সালের হিসাবে, ইরানে ২,৪০০টি দেহেস্তান ছিল।
পিন্টারেস্ট
পিন্টারেস্ট (Pinterest) একটি ওয়েব এবং মোবাইল অ্যাপ্লিকেশন কোম্পানি, যা ফটো শেয়ারিং ওয়েবসাইট হিসেবে কাজ করে থাকে। এটি ব্যবহারের জন্য নিবন্ধন করার প্রয়োজন পড়ে। সাইটটি পল শিয়ারা, ইভান শার্প এবং বেন সিলবারমান কর্তৃক প্রতিষ্ঠিত। এটি ব্যবসায়ী ও উদ্যোক্তাদের মধ্যে একটি ক্ষুদ্র দলের অর্থায়নে কোল্ড ব্রিউ ল্যাবস কর্তৃক পরিচালিত।
সরজুবালা দেবী
সরজুবালা দেবী (জন্ম: ১ জুন, ১৯৯৩) হলেন একজন ভারতীয় বক্সার। ২০১৬ সালে, সরজুবালা রিও অলিম্পিকে ভারতের প্রতিনিধিত্ব করেছিলেন। তুরস্কে আয়োজিত যুব বিশ্ব মহিলা বক্সিং চ্যাম্পিয়নশিপে তিনি সেরা বক্সারের শিরোপা লাভ করেন এবং তাঁর জন্য ২০১২ সালে অলিম্পিক গোল্ড কোয়েস্ট (ওজিকিউ) সরজুবালা দেবীকে তাঁদের পক্ষে থেকে সব রকমের সমর্থনের কথা ঘোষণা করেছিল। পরবর্তী সময়ে তাকে মেরি কম সাথে তুলনা করা হয়। যদিও সর্বদা ৪৮ কেজি বিভাগে অংশ নিতেন তবে সম্প্রতি তিনি ৫৫ কেজি বিভাগে অংশ নেন। এই পরিবর্তনের পর ২০১৮ সালে, তিনি জাতীয় মহিলা বক্সিং চ্যাম্পিয়নশিপ (ফ্লাই বিভাগ) এ স্বর্ণপদক লাভ করেন। তিনি পাতিয়ালাতে স্পতম যুব মহিলা জাতীয় চ্যাম্পিয়নশিপে এবং ১৪ তম সিনিয়র মহিলা বক্সিং প্রতিযোগিতায় সেরা বক্সারের শিরোপা জিতেছেন।
প্রাথমিক জীবন
সরজুবালা দেবী এক কৃষকের পরিবারে জন্মগ্রহণ করেছিলেন। তাঁর পিতা রাজেন সিং এবং মাতা থোবি দেবী। পরবর্তীকালে, ২০০৫ সালে, মেরি কমের সাফল্যের কাহিনী থেকে অনুপ্রাণিত হয়ে তিনি বক্সিং স্কুলে যোগ দিয়েছিলেন। দুবছর পরে, তিনি তার শহর, ইম্ফালে, স্পোর্টস অথরিটি অফ ইন্ডিয়াতে প্রশিক্ষণ কেন্দ্রে যোগদান করেছিলেন। জুনিয়র ন্যাশনালসে রৌপ্য পদক লাভ করার আগে তিনি ২০০৬ এবং ২০০৮ সালে উপ-জুনিয়র মহিলা জাতীয় চ্যাম্পিয়নশিপ জিতেছিলেন। ২০১১ সালে, তিনি বিশ্ব যুব চ্যাম্পিয়নশিপ জিতেছিলেন এবং পরে সেই বছরে সিনিয়র জাতীয় চ্যাম্পিয়নশিপ জিতেছিলেন। ২০১১ সালে, তিনি একাদশ সিনিয়র মহিলা জাতীয় বক্সিং চ্যাম্পিয়নশিপে অংশ নিয়েছেন। দুর্ভাগ্যক্রমে তিনি রিও অলিম্পিকে কোয়ার্টার ফাইনালের বেশি আর যেতে পারেননি। ২০১৮ সালে, তিনি এশিয়ান গেমসে ভারতের হয়ে প্রতিনিধিত্ব করেছিলেন কিন্তু কোয়ার্টার ফাইনালে চীনের চ্যাং ইউয়ান এর বিপক্ষে হেরে গিয়েছিলেন।
আলসাগফ আল-আরবিয়া মাদ্রাসা
আলসাগাফ আল-আরবিয়াহ মাদ্রাসা সিঙ্গাপুরে অবস্থিত একটি মাদ্রাসা। সিঙ্গাপুরের ছয়টি পূর্ণকালীন মাদ্রাসাগুলির মধ্যে এটি একটি। মাদ্রাসাটি মজলিস উগামা ইসলাম সিঙ্গাপুরা (এমইউআইএস) দ্বারা স্বীকৃত। মাদ্রাসাটি ভাষা এবং ধর্মীয় বিষয়গুলির পাঠদানের জন্য পরিচিত।
মাদ্রাসাটির স্থাপত্য আংশিকভাবে ডাচ-ইন্ডিজ দ্বারা প্রভাবিত এবং এটি স্থানীয় সংস্কৃতি এবং জলবায়ুকেও প্রতিফলিত করে। আলসাগফ সিঙ্গাপুরের অন্যতম ঐতিহ্যবাহী শিক্ষাপ্রতিষ্ঠান হিসাবে স্বীকৃত। বাম|থাম্ব|288x288px| আলসাগফ আল-আরবিয়ার সম্মুখভাগ
ইতিহাস
১৯১২ সালে সৈয়দ মোহাম্মদ বিন আহমেদ আলসাগফের ইচ্ছা অনুসারে মাদ্রাসাটি প্রতিষ্ঠিত হয়। এটি সিঙ্গাপুরের প্রাচীনতম মাদ্রাসা।
পাঠ্যক্রম
আলসাগফ আরবি ভাষা শিক্ষার উপর বেশি জোর দেয়। প্রায় সকল ধর্মীয় বিষয়ের পাঠদানের মাধ্যম ভাষা হল আরবি এবং এই পাঠের সময় শিক্ষার্থীদের আরবিতে কথা বলতে উৎসাহ দেওয়া হয়। মাদ্রাসাটি অন্যান্য একাডেমিক এবং ভাষা (ইংরেজি এবং মালে) বিষয়ও পাঠদান করে। শিক্ষার্থীরা বিভিন্ন স্তরের বিভিন্ন সহ-পাঠ্যক্রমিক কার্যক্রমে অংশগ্রহন করতে পারে।
সাধন রায়
সাধন রায় একজন বাংলাদেশী চিত্রনায়ক এবং অভিনেতা। তিনি শুভদা (১৯৮৬) চলচ্চিত্রের জন্য সেরা চিত্রনায়ক বিভাগে বাংলাদেশ জাতীয় চলচ্চিত্র পুরস্কার লাভ করেছিলেন।
আক্তার মোহাম্মদ ওসমানী
মোল্লা আক্তার মোহাম্মদ ওসমানী বা উসমানী (মৃত্যু ১৯ ডিসেম্বর ২০০৬) একজন তালেবানের সিনিয়র নেতা ছিলেন। তিনি সংগঠনের কোষাধ্যক্ষ, ওসামা বিন লাদেন এবং মোহাম্মদ ওমরের ঘনিষ্ঠ সহযোগী ছিলেন। তিনি বামিয়ানের বুদ্ধমূর্তি ধ্বংসে জড়িত ছিলেন এবং মোল্লা ওমরের সম্ভাব্য উত্তরসূরি হিসাবে বিবেচিত হন। আফগানিস্তানের প্রেসিডেন্ট হামিদ কারজাই, একবার আফগানিস্তানের চারজন সবচেয়ে বিপজ্জনক তালেবান সদস্যদের একজন বলে তাকে উল্লেখ করেছিলেন।
১১ ই সেপ্টেম্বরের হামলার অল্প সময়ের মধ্যেই, তালেবানদের ওসামা বিন লাদেনকে ছেড়ে দেওয়ার সুযোগ দেওয়ার জন্যসেন্ট্রাল ইন্টেলিজেন্স এজেন্সি র অফিসার রবার্ট গ্রেনিয়ার তার সাথে দেখা করেছিলেন । তিনি হেলমান্দ ও কান্দাহার সহ দক্ষিণের দক্ষিণাঞ্চলীয় ছয়টি প্রদেশের তালিবানদের লড়াইয়ের মেশিন নিয়ন্ত্রণ করেতেন, যেখানে একই বছর বিদেশী সেনারা, বিশেষত ব্রিটিশ ও কানাডিয়ান সবচেয়ে বেশি হতাহতের শিকার হয়েছে।
২০০৬ সালের ডিসেম্বরে, যখন তিনি হেলমান্দ প্রদেশে একটি ফোর-হুইল ড্রাইভের গাড়িতে চড়েছিলেন এবং সে সময় মার্কিন যুক্তরাষ্ট্রের বিমান বাহিনীর বিমান হামলায় বোমার আঘাতে ওসমানী মারা গিয়েছিলেন। তার উপগ্রহ ফোনটি পর্যবেক্ষণ করে তার রয়্যাল এয়ার ফোর্স বিমানটি ট্র্যাক করেছিল। তালেবানের মুখপাত্ররা প্রথমে তার মৃত্যু অস্বীকার করেছিলেন এবং দাবি করেছেন যে বোমাটি তার পরিবর্তে আবদুল জহির নামে তালেবান নেতাকে হত্যা করেছে। তবে বেশ কয়েকদিন পরে অন্যান্য শীর্ষ তালেবান কর্মকর্তারা তার মৃত্যুর বিষয়টি নিশ্চিত করেছেন।
জোট বাহিনী দক্ষিণ আফগানিস্তানে তালেবান এক শীর্ষস্থানীয় সামরিক ও রাজনৈতিক নেতাকে হত্যা করে। মোল্লা আক্তার উসমানী এবং ১৯ জন ডিসেম্বরে প্রতিরোধ প্রদেশ হেলমান্ডে জোটের বিমান হামলায় দুই ডেপুটি সদস্যকে হত্যা করেছিলেন। ওসমানী তার ডেপুটি সদস্যদের নিয়ে গাড়িতে চড়ানোর সময় পাকিস্তানি সীমান্তে নিহত হন। তালেবানরা উসামি নিহত হওয়ার বিষয়টি অস্বীকার করেছে। ইউএস-নেতৃত্বাধীন জোট বাহিনীর মুখপাত্র, বিচ্ছিন্ন মরুভূমির রাস্তায় তাদের গাড়িতে বিমান হামলায় ওসমানী এবং আরও দু'জন গেরিলা নিহত হয়েছিল।
মানসিক সাস্থ্য
মাজার-ই-শরিফ তালিবান প্রদেশের গভর্নর থাকাকালীন, তিনি আফগানিস্তানের উত্তর আফগানিস্তানের একমাত্র মনোচিকিত্সক নাদের আলেমির সাথে দেখা করতেন। বেশিরভাগ তালিবানদের সাথে পশতু ভাষায় কথা বলতে শুরু করেছিলেন। আক্তার মাত্র তিনটি সাক্ষাৎকার রেখেছিলেন কারণ তিনি প্রতি তিন মাস অন্তর মিশনে যাবেন বলেছিলেন। যদিও চিকিৎসক তালেবানের আদর্শের সাথে একমত নন, "আমি তালেবানদের মানুষের মতোই ব্যবহার করতাম, যেমনটি আমি আমার অন্যান্য রোগীদের সাথেও ব্যবহার করতাম ... যদিও আমি জানতাম যে তারা আমাদের সমাজে সমস্ত সমস্যা সৃষ্টি করেছিল।" "মাঝে মাঝে তারা কাঁদতেন এবং আমি তাদের সান্ত্বনা দিতাম।"
ইসুসের যুদ্ধ
ইসুসের যুদ্ধ বা ইসোসের যুদ্ধ খ্রিস্টপূর্ব ৩৩৩ অব্দের ৫ই নভেম্বর দক্ষিণ আনাতোলিয়ায় সংঘটিত হয়। এটি আলেকজান্ডারের এশিয়া বিজয় অভিযানের দ্বিতীয় বৃহৎ যুদ্ধটি আলেকজান্ডারের নেতৃত্বে হেলেনিয় লীগ এবং তৃতীয় দারিয়ুসের নেতৃত্বে আকিমিনীয় সাম্রাজ্যের মধ্যে ঘটে। আক্রমণকারী ম্যাসেডোনীয় সেনারা পারস্যকে পরাজিত করে। গ্রানিকাসের যুদ্ধে হেলেনিয় লীগ এশিয়া মাইনরের পারস্যের প্রাদেশিক শাসককে (গ্রীক ভাড়াটে সৈনিক রোডসের মেমনোন এর নেতৃত্বে) সম্পূর্ণরূপে পরাজিত করার পর দারিয়াস ব্যক্তিগতভাবে তার সেনাবাহিনীর সেনাপতিত্ব গ্রহণ করেন। তিনি আরও শক্তিবৃদ্ধি করেন এবং তাদের সরবরাহ কাটতে হেলেনীয় অগ্রগামী দলের পিছনে একটি আকস্মিক যাত্রায় তাঁর সৈন্যদের নেতৃত্ব দেন। এটি আলেকজান্ডারকে প্রত্যাবর্তন করতে বাধ্য করে, পিনারুস নদীর মুখ এবং ইসুস শহরের কাছে যুদ্ধের মঞ্চ স্থাপন করা হয়।
স্থান
এই যুদ্ধটি বর্তমান তুর্কি শহর ইস্কেন্দেরুনের ("আলেকজান্দ্রিয়া" এর তুর্কি উচ্চারণ, আলেকজান্ডার তার বিজয়ের স্মরণে এটি প্রতিষ্ঠিত করেন) নিকটবর্তী প্রাচীন শহর ইসুস এর দক্ষিণে পিনারুস নামক একটি ছোট নদীর দু'পাশে সংঘটিত হয়। এই স্থানে, ইসুস উপসাগর থেকে পার্শ্ববর্তী পর্বতমালার দূরত্ব মাত্র ২.৬ কিমি (২ মাইল), এমন একটি জায়গা যেখানে দারিয়ুস তার অধিক সৈন্য সংখ্যার শ্রেষ্ঠত্বের সুযোগ নিতে পারেননি। পিনারাসের অবস্থান নিয়ে ৮০ বছর ধরে বিতর্ক চলেছে। পূর্বে ঐতিহাসিকগণ এটি ডেলি টেচাই নদী বলে বিশ্বাস করতেন, তবে ঐতিহাসিক এন.জি.এল. হ্যামন্ড এবং এ. এম. ডিভাইন দাবি করেন যে পিনারাস আসলে পায়াস নদী, পরবর্তীতে নদীর গতিপথের তার নিজস্ব অনুসন্ধান করেন, যার ফলে তিনি মনে করেন প্রাচীনকারের পর থেকে এর তাত্পর্যপূর্ণ পরিবর্তন ঘটেনি। তাদের প্রমাণসমূহের ভিত্তি হলো যুদ্ধের পরে দিওদোরাস প্রদত্ত যুদ্ধ এবং দূরত্বের উপস্থাপনে উভয় পক্ষের সেনাবাহিনী দ্বারা যুদ্ধক্ষেত্র এবং দূরত্বের পরিমাপ সম্পর্কে ক্যালিস্থেনাসের বিবরণ।
পটভূমি
দারিয়ুস জানতেন যে পারমেনিয়ন জোনা গিরিপথ এবং একইভাবে উত্তরের পথ অগ্রসর হওয়ার জন্য বেছে নিয়েছে। পারস্য বাহিনী কোন ধরনের বাধা ছাড়াই ইসুস দখল করে এবং আলেকজান্ডার যে সমস্ত অসুস্থ ও আহতদের পিছনে ফেলে গিয়েছিলেন তাদের হাত কেটে ফেলে। দরিয়ুস বুঝতে পারেন যে তিনি তার সেনাবাহিনী হেলেনিয় লীগের পিছনে স্থাপন করেছেন এবং তাদের সরবরাহের পথ কেটে দিয়েছেন। এরপর তিনি দক্ষিণে অগ্রসর হন এবং তার অনুসন্ধানকারীদল আলেকজান্ডারের উত্তর দিকে যাত্রা করার বিষয় চিহ্নিত করার আগে পিনারাস নদীর চেয়ে অধিকতর দূরে যেতে পারেননি। দারিয়ুসকে এই সংকীর্ণ উপকূলীয় সমভূমিতে শিবির স্থাপন করতে হয়।
অভিসন্ধি
আলেকজান্ডার এবং দারিয়ুসের ইসুসে অগ্রবর্তী হওয়ার অভিসন্ধি নিয়ে অনেক বিতর্ক রয়েছে। কার্টিয়াসের উপর ভিত্তি করে একটি আধুনিক দৃষ্টিভঙ্গি হ'ল দরিয়ুস আলেকজান্ডারের সহায়ক অঞ্চলগুলিতে শিবির স্থানান্তরিত করতে বাধ্য হন কারণ আলেকজান্ডার তার যুদ্ধ পরিষদ এবং পারমেনিয়নের সুপারিশের কারণে আত্মরক্ষামূলকভাবে লড়ায়ে অবতীর্ণ হন। দারিয়ুসের বিশাল সেনাবাহিনী শীতকালে যুদ্ধক্ষেত্রে সহায়তা করতে পারেনি এবং ইতিমধ্যে ফিনিশিয়ায় তার শহর আলেকজান্ডারের উপনীত হওয়ার শঙ্কায় ছিল। দারিয়ুস তার বিশাল সেনাবাহিনীকে আলেকজান্ডারের ছোট বাহিনীর বিরুদ্ধে বিশেষ সুবিধা লাভের জন্য একটি ছোট যুদ্ধক্ষেত্রের দিকে যেতে বাধ্য করেন।
আলেকজান্ডার দারিয়ুসের আমানুস পর্বতশ্রেণীর কাছাকাছি দক্ষিণে আসার অপেক্ষায় ছিলেন, কারণ দারিয়ুস গিরিপথটি ব্যবহার করত, বেলেন গিরিপথ সোচির কাছাকাছি ছিল এবং এ পথ দিয়ে আলেকজান্ডারের নিয়ন্ত্রিত অঞ্চলে দ্রুত প্রবেশের সুযোগ ছিল। আলেকজান্ডার মেরিয়ানডাসের বেলেন গিরিপথের পশ্চিম দিকে ১৫ কিলোমিটার (৯.৩ মাইল) দূরে দারিয়ুসের উপর একটি ফাঁদে ফেলার জন্য অপেক্ষা করছিলেন যখন দারিয়ুস বেলেন গিরিপথ দিয়ে অথবা জোনার স্তম্ভ পেরিয়ে উত্তর দিকে যাবে তখন সেখানে সংকীর্ণ সংযোগস্থলের মধ্যে দারিয়ুসের সেনাবাহিনীকে বিশৃঙ্খল এবং বিচ্ছিন্ন করা হবে। পরিবর্তে দারিয়ুস সোচি এবং পাহাড়ের কাছাকাছি উত্তর দিকে চলে গিয়েছিলেন এবং আলেকজান্ডারের অবস্থানের পিছনে এবং তার সরবরাহ ও যোগাযোগের রেখার উপর উদয় হন। এইভাবে আলেকজান্ডারকে দারিয়ুসের দিকে যাত্রা করতে বাধ্য করা হয়, যিনি তাকে এক বিশাল রণকৌশলে ধরেছিলেন। আলেকজান্ডার তার দিকে যাত্রা করতে বাধ্য হয়েছিল বলে এই ধারণাটি দেয় যে দারিয়ুস আত্মরক্ষামূলক ভূমিকায় ছিলেন।
পারস্য সেনাবাহিনী
কিছু প্রাচীন সূত্র (আরিয়ান এবং প্লুতার্ক), যারা পূর্বতন গ্রীক উৎসগুলির উপর ভিত্তি করে তাদের হিসাবের ভিত্তি ধরেছিল, তাদের অনুমান হচ্ছে মোট ৬০০,০০০ পারস্য সৈন্য ছিল, যেখানে ডিওডোরাস এবং জাস্টিন অনুমান করেছিলেন ৪০০,০০০ সৈন্য ছিল এবং কুর্টিয়াস রুফাসের অনুমান ২৫০,০০০ সৈন্য ছিল।
আধুনিক ঐতিহাসিকরা আরিয়ানের ৬০০,০০০ সৈন্যের হিসাবকে খুবই অসম্ভব বলে মনে করেন। তাদের যুক্তি হচ্ছে যুদ্ধে এক লক্ষেরও বেশি সৈন্যকে যুদ্ধক্ষেত্রে রসদ সরবরাহ করা তখনকার সময়ে অত্যন্ত কঠিন ছিল। হান্স ডেলব্রুক হিসাব দেন যে সৈন্য সংখ্যা ২৫,০০০ এর কম ছিল যদিও এঙ্গেলস এবং গ্রিন সহ অধিকাংশের মতে ইসুসে দারিয়ুসের সেনাবাহিনীর মোট আকার ১,০০,০০০ এর চেয়ে বড় হবে না, যার মধ্যে ১১,০০০ অশ্বারোহী, ১০,০০০ অমর পারসিক সৈন্য এবং ১০,০০০ গ্রীক ভাড়াটে সৈনিক রয়েছে। ওয়ারি অনুমান করেন মোট ১০৮,০০০ সৈন্য ছিল।
ম্যাসেডোনীয় সেনাবাহিনী
আলেকজান্ডারের নেতৃত্বে হেলেনিয় সেনাবাহিনীর আকার তাদের অন্যান্য মিত্রদের সহ ৪০,০০০ সৈন্যের বেশি হবে না। আলেকজান্ডারের সেনাবাহিনীতে প্রায় ২২,০০০ ফ্যালাঙ্গাইট এবং হপলাইট, ১৩,০০০ পেলটাস্ট এবং ৫,৮৫০ অশ্বারোহী থাকতে পারে।
যুদ্ধ
গ্রীকরা জোনের স্তম্ভের মধ্য দিয়ে অগ্রসর হয়। আলেকজান্ডার তার সঙ্গী অশ্বারোহীবাহিনীকে ডান দিকের প্রান্তে নিয়ে যান এবং তিনি থেসালিয় মিত্র অশ্বারোহী বাহিনীকে পারমানিয়নের নেতৃত্বে ব্যূহর বাম দিকে স্থাপন করেন।
দারিয়ুস তার ডানদিকে উপকূলের পাশে কেন্দ্রীভূত হয়ে তাঁর বিরাট অশ্বারোহী বাহিনী নিয়ে তার প্রতিরক্ষারেখা তৈরি করেন, তারপরে গ্রীক ভাড়াটে সৈন্য ব্যূহ তাদের অনুসরণ করে (ঐতিহাসিক এ. এম. ডিভাইন এদেরকে আলেকজান্ডারের গ্রীক ব্যূহর ১২,০০০ সৈন্যের শক্তির সাথে তুলনা করেছেন)। পরে গ্রীক ব্যূহ দারিয়ুস তাঁর পারসিক পদাতিক বাহিনী কার্দাকেসকে নদীর তীরে এবং পর্বতের পাদদেশে ছড়িয়ে দেন, যেখানে তারা অন্য পাড়ে আচ্ছাদিত করে এবং আলেকজান্ডারের ডান দিকের ব্যূহকে ভীতিপ্রদর্শন করে (গঠনটি গামা, Γ এর অনুরূপ)। অ্যারিয়ান এই সেনাবাহিনীকে ২০,০০০ এর স্ফীত আকার দেন। দারিয়ুস তাঁর সেরা পদাতিক, গ্রীক ভাড়াটে এবং তাঁর রাজকীয় অশ্বারোহী বাহিনী নিয়ে নিজে কেন্দ্রে অবস্থান করেন। পি. স্ট্র্যাটিকিসের মতো কিছু ঐতিহাসিকের মতে তিনি গ্র্যানিকাসের যুদ্ধে হেলেনিয় যুদ্ধ কৌশলের প্রতিরূপ দেওয়ার চেষ্টা করেন। পারসিক অশ্বারোহী বাহিনী প্রথমে পারমেনিয়ন এবং মিত্রবাহিনীর অশ্বারোহী বাহিনীকে আক্রমণ করে নদীর তীর পেরিয়ে যুদ্ধ শুরু করে। আলেকজান্ডারের পক্ষে দারিয়ুসের বিরুদ্ধে পূর্বনির্ধারিত অশ্বারোহী বাহিনী আক্রমণ করতে পারমেনিয়ন অধিক সংখ্যক পারসিক বাহিনীর বিপরীতে বামপার্শ্বকে দীর্ঘ সময় ধরে রেখেছিল। বাম দিকের গ্রীক পদাতিক বাহিনীকে নেতৃত্ব দেন জেনারেল ক্রেটেরাস, তাকে তার পদ থেকে পদোন্নতি দিয়ে গ্রানিকাসে পেজেতাইরোই পদাতিক বাহিনীর একক ব্রিগেডের নেতৃত্ব দেওয়া হয়েছিল।
যুদ্ধের শুরুতে ম্যাসেডোনিয়ানদের অবস্থা ভাল ছিল না। তাদের কেন্দ্রের ব্যূহ নদীর তীর পেরিয়ে এবং একটি শক্তিশালী তীর পর্যন্ত এসেছিল, অন্যদিকে তাদের জন্য অপেক্ষামান গ্রীক ভাড়াটে সৈন্যদের নিকট মারাত্মকভাবে ক্ষতিগ্রস্থ হয়। অ্যারিয়ান উল্লেখ করেছেন যে এখানে একশো বিশ জন ম্যাসেডোনিয় "নোট" (সম্ভবত অফিসার বুঝাতে) কে হত্যা করা হয়, এবং ম্যাসেডোনিয়রা নদীর তীরে পিছু হটতে বাধ্য হয়। বাম প্রান্তে থেসালিয়রা অসংখ্য পারসিক শক্তিশালী ঘোড়ার বিরুদ্ধে লড়াই করে, আক্রমণ প্রতিহত করে এবং সময় বাচাতে আবার পশ্চাদপসরণ করে।
এরপর আলেকজান্ডারের নেতৃত্বে হাইপাস্পিস্টরা পায়ে হেঁটে কার্দেসেসের উপর আক্রমণ চালায় এবং পারস্য লাইনের মধ্য দিয়ে ফাটল ধরাতে সক্ষম হন। এগ্রিয়ানিয়রাও আলেকজান্ডারের ঠিক ডানদিকে কম্প্যানিয়নদের প্রান্তকে সুরক্ষিত করে পারসিক হালকা পদাতিকের এক বিশাল বাহিনীকে পিছু হটিয়ে দেয়। এরপরে আলেকজান্ডার তার কম্প্যানিয়নদের সম্মুখভাগে একটি ঘোড়ায় আরোহণ করেন এবং দারিয়ুস এবং তাঁর দেহরক্ষীদের বিরুদ্ধে সরাসরি আক্রমণে নেতৃত্ব দেন, ফলে তারা যুদ্ধের ময়দান থেকে পালিয়ে যায়। এরপর আলেকজান্ডার তার বাম দিকের প্রান্তে নজর দেন এবং সমস্যাটি দেখতে পান, দারিয়ুসকে পালিয়ে যেতে দিয়ে তিনি গ্রীক ভাড়াটে সেনাদের পিছন দিক থেকে চুরমার করে দেন। গ্রীক ভাড়াটেরা ভেঙে পড়ে এবং যুদ্ধক্ষেত্র থেকে পিছিয়ে যেতে শুরু করে। পারসিকরা দেখে যে তাদের মহান রাজা চলে গিয়েছেন এবং যুদ্ধে তারা হেরে যাচ্ছে এবং তারা তাদের অবস্থান ত্যাগ করে সম্পূর্ণরূপে পালিয়ে যায়। হেলেনিয় অশ্বারোহী বাহিনী যতক্ষণ আলো ছিল ততক্ষণ পালিয়ে যাওয়া পারসিক বাহিনীকে তাড়া করে। বেশিরভাগ প্রাচীন যুদ্ধের মতোই যুদ্ধের পরে ব্যাপক হত্যালীলার ঘটনা ঘটে, অনুসরণকারী গ্রীকরা তাদের জনাকীর্ণ, বিশৃঙ্খল শত্রুদের হত্যা করে। অ্যারিয়ান টলেমিকে উল্লেখ করে বলেন যে দারিয়ুসকে অনুসরণ করার সময় আলেকজান্ডার এবং তার দেহরক্ষীরা একটি গিরিখাতের উপরে আসেন যা তারা সহজেই মৃত পারসিকদের স্তূপীকৃত দেহের উপর দিয়ে পেরিয়ে যায়। আলেকজান্ডারের পক্ষে এটি ছিল এক চূড়ান্ত জয়।
ফলাফল
ইসুসের যুদ্ধ ছিল একটি চূড়ান্ত হেলেনিয় বিজয় এবং এটি পারস্য শক্তির শেষ হওয়ার সূচনা করেছিল। এই প্রথম পারসিক সেনাবাহিনী রাজার (এ সময় তৃতীয় দারিয়ুস রাজা ছিলেন) উপস্থিতিতে পরাজিত হয়েছিল। যুদ্ধের পর হেলেনিয়রা দারিয়ুসের স্ত্রী প্রথম স্টেটিরা, তাঁর কন্যা দ্বিতীয় স্টেটিরা এবং ড্রাইপেটিস এবং তাঁর মা সিসিগাম্বিসকে গ্রেপ্তার করে, দারিয়ুস এদের সবাইকে নিয়ে তার অভিযানে এসেছিলেন। আলেকজান্ডার পরে দ্বিতীয় স্টেটিরাকে বিয়ে করেছিলেন, তিন বন্দী মহিলাদের সাথে অত্যন্ত শ্রদ্ধার সাথে আচরণ করেন।
পরবর্তীকালে স্পার্টান রাজা তৃতীয় অ্যাগিস গ্রীক ভাড়াটে সৈন্যদের মধ্যে বেঁচে থাকা লোকদের নিয়োগ করেছিলেন যিনি ইসুস যুদ্ধে আট হাজার অভিজ্ঞ সৈন্যদের সমন্বয়ে পারস্য সেনাবাহিনীতে কাজ করেছিলেন এবং ম্যাসেডোনিয়দের বিরুদ্ধে তাঁর যুদ্ধে তাদের ব্যবহার করেন। খ্রিস্টপূর্ব ৩৩১ অব্দের গ্রীষ্মে অ্যাগিস পেলোপনিজ এবং করিন্থের গ্যারিসন কমান্ডার ম্যাসেডোনিয়ার জেনারেল করাগাসকে পরাজিত করেন, তবে শেষ পর্যন্ত মেগালোপোলিসের যুদ্ধে তিনি পরাজিত হন।
২০২০-এর হাথরস গণধর্ষণ ও হত্যা
ভুক্তভোগীর ভাই দাবি করেছেন যে ঘটনাটি ঘটার পরে প্রথম ১০ দিনে কোনও গ্রেপ্তার করা হয়নি। তার মৃত্যুর পরে, মৃতদেহটি তার পরিবারের সম্মতি ছাড়াই পুলিশ কর্তৃক জোরপূর্বক দাহ করা হয়, তবে পুলিশ তার দাবি অস্বীকার করে।